CELEX: 62014CN0410
Language: fi
Date: 2014-08-29 00:00:00
Title: Asia C-410/14: Ennakkoratkaisupyyntö, jonka Oberlandesgericht Düsseldorf (Saksa) on esittänyt 29.8.2014 – Dr. Falk Pharma GmbH v. DAK-Gesundheit

17.11.2014   
            
            
               FI
            
            
               Euroopan unionin virallinen lehti
            
            
               C 409/29
            
         Ennakkoratkaisupyyntö, jonka Oberlandesgericht Düsseldorf (Saksa) on esittänyt 29.8.2014 – Dr. Falk Pharma GmbH v. DAK-Gesundheit
   (Asia C-410/14)
   2014/C 409/41
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Düsseldorf
   
      Pääasian asianosaiset
   
   
      Oikaisuvaatimuksen esittäjä: Dr. Falk Pharma GmbH
   
      Vastapuoli: DAK-Gesundheit
   
      Väliintulija: Kohlpharma GmbH
   
      Ennakkoratkaisukysymykset
   
   Euroopan unionin tuomioistuimelle esitetään SEUT 267 artiklan nojalla seuraavat ennakkoratkaisukysymykset julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (1) (jäljempänä direktiivi) tulkinnasta:
   
               1)
            
            
               Eikö direktiivin 2004/18/EY 1 artiklan 2 kohdan a alakohdassa tarkoitettu käsite ”julkisia hankintoja koskeva sopimus” koske enää tilannetta, jossa hankintaviranomaiset suorittavat hyväksymismenettelyn, jossa ne tekevät hankinnan valitsematta yhtä tai useampaa taloudellista toimijaa (Open-House-malli)?
            
         
               2)
            
            
               Mikäli ensimmäiseen kysymykseen on vastattava siten, että yhden tai useamman taloudellisen toimijan valitseminen on osa julkisia hankintoja koskevaa sopimusta, on kysyttävä seuraavaa: Onko direktiivin 2004/18/EY 1 artiklan 2 kohdan a alakohdassa, luettuna yhdessä direktiivin 2004/18/EY 2 artiklan kanssa, tarkoitettua taloudellisen toimijan valitsemista tulkittava siten, että hankintaviranomaiset voivat luopua valitsemasta yhtä tai useampaa taloudellista toimijaa suorittamalla hyväksymismenettelyn vain, kun seuraavat edellytykset täyttyvät:
               
                           —
                        
                        
                           hyväksymismenettelyn suorittamisesta tiedotetaan Euroopan laajuisesti,
                        
                     
                           —
                        
                        
                           vahvistetaan yksiselitteisiä sääntöjä sopimuksen tekemisestä ja sopimukseen liittymisestä,
                        
                     
                           —
                        
                        
                           sopimusehdot vahvistetaan edeltä käsin sillä tavoin, ettei yksikään taloudellinen toimija voi vaikuttaa sopimuksen sisältöön,
                        
                     
                           —
                        
                        
                           taloudellisille toimijoille myönnetään jokahetkinen oikeus liittyä sopimukseen ja
                        
                     
                           —
                        
                        
                           sopimusten tekemisestä tiedotetaan Euroopan laajuisesti?
                        
                     
         
      (1)  EUVL L 134, s. 114.